พึ่งกินยาคุมกำเนิดแผงแรกเมื่อวันที่17 /10 เพราะเปนประจำเดือนมาวันแรก จากนั้นก้กินมาเรื่อยๆจนวันนี้ 26 ยังมีเลือดสีน้ำตาลคล้ำๆออกมาตั้งแต่วันอาทิตย์ จนถึงวันนี้ ยังปกติหรือไม่ จะทำอย่างไรไห้เลือดสีคล้ำหายไป เลือกสีคล้ำออกมาไม่มาก แค่เลอะกางเกงใน เหมือนเลือกกระปริดกระปรอย 3 วัน
สวัสดีค่ะ tokyo,หากได้เริ่มทานยาคุมกำเนิดแผงแรก ภายในวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับเลือดสีน้ำตาลที่ออกมาปริมาณไม่มาก โดยออกมานาน 3 วันแล้ว ก็น่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะหากเป็นยาคุมชนิดฮอร์โมนต่ำ ซึ่งไม่ได้อันตรายอะไรค่ะ โดยส่วนใหญ่ เมื่อทานยาต่อเนื่องไปซักระยะ เลือดก็จะค่อยๆ หยุดไหลไปเอง ดังนั้น ก็อาจทานยา และสังเกตอาการต่อไปก่อนค่ะแต่หากเมื่อเริ่มทานยาคุมแผงใหม่แล้ว ยังคงเกิดปัญหามีเลือดออกอยู่เรื่อยๆ หรือออกปริมาณมากขึ้น ก็อาจพิจารณาเปลี่ยนยี่ห้อยาคุมกำเนิดดูค่ะ